hotchpotch/miracl-hf-unified huggingface dataset:
बटिस्टा
डेविड माइकल बाॅटिस्टा जूनियर एक पूर्व अमेरिकी पेशेवर पहलवान व मिश्रित मार्शल आर्टिस्ट है जो डब्ल्यूडब्ल्यूई में अपने अखाडे के नाम बटिस्टा से जाने जाते है। वे छ: बार के विश्व हेवीवेट चैम्पियनशिप है, उन्होने चार बार वर्ल्ड हेवीवेट चैंपियनशिप और दो बार डब्ल्यूडब्ल्यूई चैंपियनशिप जीती है। डब्ल्यूडब्ल्यूई के इतिहास मे वह सबसे लंबे समय तक वर्ल्ड हेवीवेट चैंपियनशिप के धारक रहे। वे तीन बार वर्ल्ड टैग टीम चैंपियनशिप और दो बार डब्ल्यूडब्ल्यूई टैग टीम चैंपियनशिपभी रह चुके है। वे दो बार (2005, 2014) रॉयल रम्बल भी जीत चुके है।
उन्होने सन 2000 मे अपने ओवीडब्ल्यू सफर का आगाज किया। यहाँ उन्होने लेविएथेन नाम का प्रयोग किया।
प्रशिक्षण के पश्चात 9 मई, 2002 उन्होने मुख्य भाग मे डीकन बटिस्टा के रूप मे शुरूआत की। रेसलमेनिया 21 पर उन्होने अपनी प्रथम विश्व चैंपियनशिप जीती।
बटिस्टा का जन्म सन् 1969 में फ़िलीपीनी पिता और यूनानी मूल की माता के यहाँ हुआ, उनके दादा फ़िलीपीनी फौज़ में थे।
डब्ल्यूडब्ल्यूई से निकलने के बाद बटिस्टा ने मिश्रित मार्शल आर्ट मे अपने सफर की शुरूआत की। 6 अक्टूबर, 2012 को बटिस्टा ने अपने प्रथम मुकाबला लुसेरो के विरुध्द लडा और विजयी रहे।
गूगल गॉगल्स
गूगल गॉगल्स गूगल द्वारा विकसित एक छवि पहचान मोबाइल एप्लिकेशन (image recognition mobile app) है। यह हाथ में उपकरणों के द्वारा लिए गए चित्रों पर आधारित खोजों के लिए इस्तेमाल किया जाता है। उदाहरण के लिए, एक प्रसिद्ध ऐतिहासिक स्थल की तस्वीर ले कर उसके बारे में जानकारी हासिल करना, या उत्पाद के बारे में जानकारी के लिए उत्पाद का बारकोड खोजों की एक तस्वीर लेकर।
गूगल गॉगल्स मोबाइल उपकरणों के लिए गूगल के एंड्रॉयड ऑपरेटिंग सिस्टम पर उपयोग के लिए विकसित किया गया था। जब गूगल अन्य प्लेटफार्मों पर चलने के लिए सॉफ्टवेयर सक्षम करने के लिए अपनी योजनाओं की घोषणा की, तब तक यह शुरू में केवल एंड्रॉयड फोन के एक बीटा संस्करण के लिए उपलब्ध था, गूगल अन्य प्लेटफार्मों, विशेष रूप से आईफ़ोन और ब्लैकबेरी उपकरणों पर चलाने के लिए सॉफ्टवेयर सक्षम करने के लिए अपनी योजनाओं की घोषणा की। 5 अक्टूबर 2010 को, गूगल ने घोषणा की कि गूगल गॉगल्स iPhone और iPad के उपकरणों आईओएस 4.0 पर की उपलब्धता है।
मई 2014 में गूगल मोबाइल को iOS के लिए अपडेट किया, जिसमे "लोग इस सुविधा का स्पष्ट रूप से उपयोग नहीं कर पा रहे थे" जिस कारण गूगल ने इस सुविधा को हटा दिया (iOS के लिए)।
यह प्रणाली उपयोगकर्ताओं को एक टेक्स्ट आधारित खोज की जरूरत के बिना, विभिन्न लेबल या स्थलों की पहचान कर सकता है, और इस तरह के आइटम के बारे में सीखने के लिए अनुमति देता है। यह प्रणाली छपे हुए टेक्स्ट को पहचान भी लेती है और एक टेक्स्ट स्निपेट का उत्पादन करने के लिए ऑप्टिकल कैरेक्टर पहचान का उपयोग किया जाता है, और कुछ मामलो में यह कुछ टेक्स्ट को अन्य भाषा में भी अनुवाद कर देत है।
बालदड़ा
बालदड़ा एक गांव है जो कि पश्चिमी भारत के राजस्थान राज्य के बारा जिले में बसा हुआ है। यहाँ आसपास के कई क्षेत्रोँ के ग्राम पंचायत के हेड ऑफिस स्थित हैं।
बालदड़ा, राज्य की राजधानी जयपुर से दक्षिणी ओर 310 किलोमीटर (193 मील) की दूरी पर स्थित है और बारां से उत्तर पश्चिमी ओर 32 किलोमीटर (20 मील) की दूरी पर स्थित है और यह कोटा शहर से पश्चिम की ओर 70 किलोमीटर (44 मील) की दूरी पर है।
→ बालदड़ा राज्य में सबसे आकर्षक नदियों में से एक कालीसिंध के लिए जाना जाता है।
→ बालदड़ा के पास एक हनुमान मन्दिर है जिसे खेड़ा के बालाजी के नाम से जाना जाता है जो अपनी प्राचीनता व चमत्कार के कारण विख्यात है।
→ यहाँ 2 मन्दिर है जो हिन्दु आस्था का प्रतीक है। ये मन्दिर करीब 100 वर्ष प्राचीन हैं।
→ बालदड़ा हिन्दु-मुस्लिम भाईचारे के कारण आस-पास के क्षेत्र में चर्चित है।
→ यहाँ जंगम बाबा कन्हैया लाल जी महाराज (लोक कल्याण कार्यों के कारण जाने जाते थे) की समाधि है।
→ हजरत दादाजी मौलवी साहब की मजारे शरीफ बालदड़ा के कब्रिस्तान में स्थित है।
→ हजरत सूफी सैयद महमूद शाह कानपुरी सुम्मा बालदड़ी की दरगाह शरीफ जागापूरा और बशीरपुरा के बीच स्थित है।
→ मरहूम हाजी निहाल अहमद बालदड़ा के एक और गतिशील, सामाजिक, राजनीतिक व्यक्तित्व थे। वे तकरीबन 35 सालों तक बालदड़ा के सरपंच रहे। वह समाज के समाज सुधारक थे। हर कोई उन्हें "सरपंच साहब" कहता था।
→ मरहूम हाजी अब्दुल रज्जाक बालदड़ा के गतिशील, यादगार, उदार व्यक्तित्व में से एक थे। उन्होंने शिक्षा और कृषि के क्षेत्र में इस गांव का माहौल बदल दिया। वह हर जरूरतमंद की मदद किया करते थे। गांव वाले उन्हें गरीबों का मसीहा मानते थे सभी उन्हें भय्या जी कहकर पुकारते थे।
→ मौलाना नामदार अहमद बालदड़ा के गतिशील हस्तियों में से एक थे। वह अच्छी तरह से मौलाना और काजी-ए-बालदड़ा की शक्ल में जाने जाते थे और सैयद महमूद शाह साहब के पहले खलीफा भी थे। वह अच्छे व्यवहार और सादगी के लिए जाने जाते थे। वह पंचगाना नमाजी और प्रसिद्ध समाज सुधारक थे।
→ मरहूम इंजीनियर रुखसार अहमद महमूदी बालदड़ा के एक और गतिशील व्यक्तित्व थे। वह एक अच्छी तरह से शिक्षित, एकीकृत, और एक महान तरह से मानवता के चिंतक थे। रुखसार अहमद ट्रस्ट एवं मेमोरियल भवन का गठन उनकी यादों को कायम रखने के लिए किया गया। यह ट्रस्ट शिक्षा, गरीबों, जरूरतमंद, अनाथ और कई क्षेत्रों में अधिक कल्याण कार्यक्रम के लिए काम करता है।
= बालदड़ा के पास रेलवे स्टेशन == बालदड़ा के पास स्कूल =
= बालदड़ा के पास कॉलेज =
आई एन एस कोच्चि
आई एन एस कोच्चि (डी-६४) (INS Kochi, D-64) भारतीय नौसेना का एक युद्धपोत है जिसे ३० सितम्बर २०१५ को नौसेना में शामिल किया गया। यह आईएनएस कोलकाता के बाद कोलकाता-श्रेणी विध्वंसक श्रृंखला का दूसरा युद्धपोत है।
25 अक्‍टूबर, 2005 को इस जहाज का पेंदा रखा गया और इसे 18 सितंबर 2009 को लांच किया गया।
भारत द्वारा बनाया गया क्षमतावान सतही युद्धक है। यह 164 मीटर लंबा और लगभग 17 मीटर चौड़ा है तथा इसकी भार क्षमता 7500 टन है। इस पोत में सामूहिक गैस तथा गैस (सीओजीएजी) प्रेरक प्रणाली है, जिसमें चार उच्‍च शक्ति के उलटने योग्‍य गैस टर्बाइन लगे हैं और यह तीस नॉट से अधिक की गति प्राप्‍त कर सकता है। पोत की विद्युत ऊर्जा चार गैस टर्बाइन जनरेटर और एक डीजल अल्‍टरनेटर से प्राप्‍त होती है, यह दोनों 4.5 मेगावाट बिजली पैदा करते हैं। इस युद्धपोत में 40 अधिकारी और 350 नौसैनिक रह सकते हैं।
आईएनएस कोच्‍ची में राडार से बच निकलने के लिए नया डिजाइन है और इसमें स्‍वदेशी युद्ध क्षमता का बड़ा भाग है। इसमें अत्‍याधुनिक हथियार लगाए गए हैं। युद्ध पोत में लम्‍बी दूरी के सतह से हवा में मिसाइल सीधे रूप में लांच करने वाला सेंसर और अनेक कार्य करने वाला राडार एमएफ-स्‍टार है। यह केवल कोलकाता वर्ग के युद्धक पोतों में ही लगा है। यह अग्रणी सुपर सोनिक तथा जमीन से जमीन तक मार करने वाला ब्रह्मोस मिसाइल भारत-रूस संयुक्‍त उद्यम का- से लैस है। 76 एमएमके सुपर रैपिड गन माउंट (एसआरजीएम) तथा एके630 सीआईडब्‍ल्‍यूएस लगे हैं, जो हवा में और जमीन पर लक्ष्‍य साध सकते हैं। यह दोनों स्‍वदेश निर्मित हैं। संपूर्ण समुद्र रोधी हथियार और इसके ऊपर लगे सेंसर सूट में स्‍वदेशी रॉकेट लांचर, स्‍वदेशी टवीन ट्यूब टोरपेडो लांचर (आईटीटीएल) और कमान पर लगे नई पीढ़ी का हमसा सोनार भारतीय स्‍वदेशी प्रयास के बेहतरीन उदाहरण हैं। सेंसर सूट में अन्‍य अग्रणी जमीन से वायु निगरानी करने वाला राडार तथा इलेक्‍ट्रोनिक युद्धक प्रणाली लगी है। हथियारों और सेंसरों के साथ अत्‍याधुनिक युद्ध प्रबंधन प्रणाली (सीएसएम-15ए) को एकीकृत किया गया है। यह दो चेतक हैलिकोप्‍टरों के संचालन के लिए लैस है।
इस युद्धपोत को नेटवर्क ऑफ नेटवर्क्‍स के रूप में वर्गीकृत किया जा सकता है, क्‍योंकि इसमें ऐसिंफक्रोनस ट्रांसफर मोड बेस्‍ड इंटिग्रेडिट विशेष डाटा नेटवर्क (एआईएसडीएन), युद्धक प्रबंधन प्रणाली (सीएमएस), स्‍वचालित विद्युत प्रबंधन प्रणाली (एपीएमएस) तथा ऑक्सिलियरी कंट्रोल सिस्‍टम (एसीएस) जैसे सूक्ष्‍म डिजिटल नेटवर्क हैं। एआईएसडीएम सूचना मार्ग है, जिस पर सभी सेंसर और हथियार संबंधी डाटा रहते हैं। मेरीटाइम डामेन जानकारी देने के लिए सीएनएस का उपयोग स्‍वदेशी डाडा लिंक प्रणाली का इस्‍तेमाल करके अन्‍य प्‍लेटफर्मों से सूचना एकीकरण में किया जाता है। विद्युत आपूर्ति प्रबंधन एटीएमएस के इस्‍तेमाल से होता और एसीएस के जरिए रिमोट कंट्रोल और मशीन की निगरानी की जाती है।
बायबायिन लिपि
बायबायिन (Baybayin), जो विसाया भाषाओं में बदलित (Badlit) कहलाती है, ब्राह्मी लिपि से व्युत्पन्न एक लिपि है जो फीलीपीन्ज़ में प्राचीन काल से प्रचलित थी। स्पेनियों द्वारा फिलीपीन्ज़ के उपनिवेशीकरण के बाद भी १९वीं शताब्दी के अन्तिम भाग तक इसका प्रयोग जारी रहा। इस लिपि के बारे में प्रथम उल्लेख १६वीं शताब्दी में मिलता है।
आज भी कुछ फ़िलिपीनी समुदायों की भाषाएँ ब्राह्मी लिपियों पर आधारित हैं, मसलन: मिन्दोरो पर रहने वाले मांगयाई लोगों की बुहिद (Buhid) और हानुनोओ (Hanuno'o) लिपियाँ; लूज़ोन द्वीप पर पाम्पांगा, तरलाक, बातान व नुएवा एसिहा प्रान्तों में कापाम्पांगान भाषा लिखने के लिये प्रयोग होने वाली कुलितान लिपि; मध्य और उत्तरी पलावन में तगबानवा भाषाओं को लिखने के लिए प्रयोग होने वाली तगबानवा लिपि।
अपनी प्राचीन धरोहर को सुरक्षित करने के लिए फ़िलिपीनी संसद (जो कांग्रेस कहलाती है) के दोनों कक्षों में विधेयक प्रस्तुत करे गए हैं जो बायबायिन को फ़िलिपीन्ज़ की राष्ट्र्रीय लिपि घोषित करने का प्रयास हैं। १७वीं फ़िलिपीनी कांग्रेस में सन् २०१६ में सेनेट विधेयक ४३३ प्रस्तावित करा गया जो हर व्यापारिक व सरकारी चिन्ह के नीचे बायबायिन लिपि में अनुवाद अनिवार्य करने की बात करता है और हर प्राथमिक व उच्च विद्यालय में बायबायिक सिखाने का भी आदेश देता है।
अविद्या
अविद्या, विद्या का विलोम शब्द है। भारतीय धर्मों में 'अविद्या' का अर्थ है- अज्ञान, गलत धारणा। हिन्दू ग्रन्थों (जैसे उपनिषदों) में 'अविद्या' का बार-बार प्रयोग हुआ है।
ब्रह्म ज्ञान से इतर ज्ञान को भी अविद्या कहा गया है। आजकल जिसे विज्ञान कहा जाता है, उसे भी अविद्या कहा गया है। ऐसा नहीं है कि भारतीय दर्शन में सर्वत्र अविद्या को हीन ही बताया गया हओ। कहीं-कहीं उसे विद्या का पूरक भी माना गया है। उदाहरण के लिए, ईशोपनिषद् में उपलब्ध एक मंत्र का अंतिम वाक्यांश निम्नलिखित है :
इसका शाब्दिक अर्थ यह है- "जो विद्या और अविद्या-इन दोनों को ही एक साथ जानता है, वह अविद्या से मृत्यु को पार करके विद्या से अमृतत्त्व (देवतात्मभाव = देवत्व) प्राप्त कर लेता है।
माझगांव डॉक शिपबिल्डर्स लिमिटेड
माझगाव डॉक शिपबिल्डर्स लिमिटेड भारत का अग्रणी शिपयार्ड है।इसका मुख्य कार्य मुंबई एवं न्हावा यार्ड में उपलब्ध सुविधाओं के आधार पर पनडुब्बियों एवं युद्धपोत का निर्माण करना है।
माझगाव डॉक शिपबिल्डर्स लिमिटेड, मुंबई, एक आईएसओ ९००० : २००८ कंपनी है जो भारत में एक अग्रणी जहाज निर्माण एवं प्रतितट संरचना यार्ड है। यार्ड की स्थापना १८वीं शताब्दी में की गई थी। विषम दो सौ घटनावूर्ण वर्षो के बाद गुणवत्तापूर्ण कार्यो के लिए प्रसिद्धि अर्जित किया है और नौवहन विश्व के लिए सामान्य कुशल एवं संसाधनपूर्ण सेवा की परम्परा स्थापित किया है तथा भारतीय नौसेना, तट रक्षक एवं तेल एवं प्राकृतिक गैस आयोग के लिए विशेष कार्य किया है। अपने इतिहास में, विभिन्न स्वामियों जैसे पी एंड ओ लाईन्स और ब्रिटिश इंडिया स्टीम नेवीगेशन कम्पनी से गुजरते हुए १९३४ में वह पब्लिक लिमिटेड कम्पनी के रूप में समाहित की गई। १९६० में भारत सरकार द्वारा इसका अधिग्रहण करने के पश्चात माझगांव डॉक तेजी से बढ़ते हुए भारत में युद्धपोत निर्माण, परिस्कृत युद्धपोत भारतीय नौसेना, तथा ओएनजीसी के लिए प्रतितट संरचना का उत्पादन करते हुए मुख्य युद्धपोत निर्माण यार्ड बना। यह एक छोटी ईकाई से, छोटी पोत मरम्मत कम्पनी बनी, उत्पादन में महत्वपूर्ण बढ़ोतरी के साथ, आधुनिक प्रौद्योगिकी का उपयोग करते हुए परिष्कृत उत्पादों से एक बहु ईकाई और बहु उत्पाद कम्पनी बनी। कम्पनी के वर्तमान पोर्टफोलियों का रुपांकन विस्तार देशी तथा विदेशी दोनों ग्राहकों के लिए विस्तृत उत्पाद प्रस्तुत करता है।
उबर कप
उबर कप, जिसे कभी कभी महिलाओं की विश्व टीम प्रतियोगिता भी कहा जाता है एक बड़ी अंतरराष्ट्रीय बैडमिंटन प्रतियोगिता है जिसमें विभिन्न देशों की राष्ट्रीय महिला बैडमिंटन टीमें हिस्सा लेती हैं। पहली बार इसका आयोजन 1956–1957 में तीन वर्षों के अंतराल पर किया गया था। फिर 1984 से यह हर दो वर्षों के अंतराल पर होने लगी। इसका कार्यक्रम और आयोजन स्थल थॉमस कप के साथ मिला दिया गया जो पुरुष टीमों की वैश्विक प्रतियोगिता थी। उबर कप का नाम पूर्व ब्रिटिश महिला खिलाड़ी बेट्टी उबर के नाम पर पड़ा था जिन्होंने १९५० में पुरुषों के जैसी ही महिलाओं के लिये इस तरह की प्रतियोगिता के आयोजन की बात सोची थी। उन्होंने 1956–1957 के पहले प्रतियोगिता के लिये खिलाड़ियों का चुनाव भी किया जिसका आयोजन लंकाशायर, इंग्लैंड के लीथम सेंट ऐन्स में हुआ था।
इस प्रतियोगिता का ढाँचा पुरुषों के थॉमस कप की ही तरह था। २०१४ की प्रतियोगिता में चीन की टीम सबसे सफल टीम रही जिसने यह खिताब सबसे ज्यादा १३ बार जीता। जापान ने पांच बार व इंडोनेशिया और अमेरिका ने ३-३ बार यह खिताब जीता।
२०१६ की प्रतियोगिता कुन्शान, चीन में आयोजित की जानी है।
उबर कप ट्रॉफी आधिकारिक रूप से १९५६ में वार्षिक सभा में प्रदर्षित की गई थी, उसी वर्ष पहली बार उबर कप प्रतियोगिता आयोजित की गयी थी। इसका निर्माण "मैपिन और वेब" द्वारा बनाया गया था जो लंदन के जानेमाने चांदी निर्माता थे। यह ट्रॉफ़ी २० इंच उंची थी जिसके उपर एक घुमने वाली ग्लोब लगी है जिसपर एक महिला खिलाड़ी शटलकॉक के साथ खड़ी है।
आजतक सिर्फ पांच देशों ने उबर कप का खिताब जीता है जिसमें चीन ने सबसे ज्यादा १३ प्रतियोगिताएँ, जापान ५, इंडोनेशिया ३, संयुक्त राज्य अमेरिका ३, और कोरिया ने १ खिताब जीता है। उबर कप आजतक दू ही महाद्वीपों एशिया और उत्तर अमेरिका में आयोजित हुई है।
८ टीमें फ़ाइनल तक पंहुची हैं। उपविजेता देश हैं डेनमार्क, इंग्लैंड व नीदरलैंड। स्वीडन, भारत, जर्मनी, चीनी ताइपे, थाईलैंड सेमी फ़ाइनल तक पंहुच चुके हैं।
, इस प्रतियोगिता के इतिहास के फ़ाइनल चरण में पहुंचने वाले कुल २१ देश हैं। एशिया के सबसे ज्यादा १० देश हैं और यूरोप के ६। अमेरिका और ओसेनिया के दो दो व अफ्रीका से दक्षिण अफ्रीका ने फ़ाइनल खेलने के लिये योग्यता पाई।
रैंडी ऑर्टन
रैंडल कीथ "रैंडी" ऑर्टन (जन्म: 1 अप्रैल, 1980) एक अमेरिकी पेशेवर पहलवान व अभिनेता है, जो पेशेवर कुश्ती कंपनी डब्ल्यूडब्ल्यूई से अनुबंधित है। वे 13-बार के विश्व हेवीवेट चैम्पियनशिप है, उन्होने आठ बार डब्ल्यूडब्ल्यूई चैंपियनशिप और चार बार वर्ल्ड हेवीवेट चैंपियनशिप जीती है। डब्ल्यूडब्ल्यूई चैंपियनशिप से एकीकृत होने से पहले वे हीं वर्ल्ड हेवीवेट चैंपियनशिप के अंतिम धारक रहे है अब यह टाइटल डब्ल्यूडब्ल्यूई वर्ल्ड हेवीवेट चैंपियनशिप के नाम से जाना जाता है।
ऑर्टन तीसरी पीढ़ी के पेशेवर पहलवान है उनसे पहले उनके दादा बॉब ऑर्टन सीनियर, पिता काउबॉय बॉब ऑर्टन और चाचा बैरी ऑर्टन सभी पेशेवर कुश्ती में हाथ आजमा चुके है।
ऑर्टन का जन्म 1980 मे पेशेवर पहलवान बॉब ऑर्टन व उनकी पत्नी एलेन के घर हुआ। उनके दादा बॉब ऑर्टन सीनियर और चाचा बैरी ऑर्टन भी पेशेवर पहलवान थे। ऑर्टन ने हेजलवुड हाइ स्कूल से शिक्षा प्राप्त की जहाँ वे पहलवान भी थे।
नवम्बर 2005 में, ऑर्टन ने अपनी गर्लफ्रैंड समंथा स्पेनो के साथ सगाई की घोषणा की, 21 सितंबर, 2007 को दोनो ने विवाह कर लिया। जुलाई 12, 2008 को उनके घर एक बेटी का जन्म हुआ जिसके नाम का टैटू रैंडी ने अपने बाएँ हाथ पर बनवाया। सन 2013 में स्पेनो से तलाक लेने के बाद ऑर्टन ने जुलाई 2015 में किम मैरी केसलर से सगाई की घोषणा की।
सन 1998 मे स्नातक की पढाई पूरी करने के पश्चात वे अमेरिकी मरीन में शामिल हुए पर उनके अभद्र व्यवहार के कारण उनका कोर्ट मार्शल कर दिया गया और 38 दिन की कैद फौज की जेल मे गुजारनी पडी।
सन 2000 में ओवीडब्ल्यू पर कुश्ती का प्रशिक्षण प्राप्त किया।
रैंडी ने मुख्य भाग की शुरूआत लेजेंड किलर के रूप मे की जो डब्ल्यूडब्ल्यूई के महान पहलवानो को हराकर उन्हे कुचल देता है।
श्रीरामपुर, पश्चिम बंगाल
श्रीरामपुर (Serampore) भारत के पश्चिम बंगाल राज्य के हुगली ज़िले में स्थित एक शहर है। यह कोलकाता महानगर क्षेत्र का भाग है। हुगली नदी के पश्चिमी तट पर स्थित यह उपनिवेशकाल के पूर्व से बसा हुआ नगर है। सन् 1755 से 1845 काल में यह "फ्रेडरिक्सनगर" (Frederiknagore) के नाम से डेनिश भारत का भाग था।
एशियाई बैडमिंटन प्रतियोगिता
"बैडमिंटन एशिया प्रतियोगिता" (2007 के संस्करण के बाद से यह नया नाम है, पहले इसे एशियाई बैडमिंटन प्रतियोगिताएँ के नाम से जान जाता था) बैडमिंटन एशिया परिसंघ द्वारा आयोजित एक बैडमिंटन प्रतियोगिता है जिसका लक्ष्य एशिया के सर्वश्रेष्ठ खिलाड़ियों को पहचानना व पुरस्कृत करना है।
प्रतियोगिता की शुरुवात १९६२ से हुई और १९९१ से यह हर वर्ष आयोजित की जाती रही है। इसमें व्यक्तिगत और टीम स्तरीय प्रतिस्पर्धाएँ होती रहे और १९९४ के बाद से टीम प्रतिस्पर्धाओं को बंद कर दिया गया।
हालांकि २००३ के आयोजन में कुछ समस्या आ गयी जब चीन ने अंतिम समय में भाग लेने से इंकार कर दिया। शीर्ष प्रशिक्षक ली योंग्बो ने कहा कि यह प्रतियोगिता खिलाड़ियों को २००४ में होने वाले ओलम्पिक के लिये कोई वरीयता अंक नहीं दे रही है और इसलिए खिलाड़ियों को आराम का और समय मिलना चाहिए। प्रतिद्वंदिता कम होने की वजह से कुछ शीर्ष खिलाड़ी भी इसमें हिस्सा नहीं लेना चाहते थे।
नीचे सूची एशियाई प्रतियोगिताओं के मेजबान शहरों व देशों के बारे में बताती है। 1976 को औपचारिक व अनौपचारिक दोनों प्रतियोगिताओं का आयोजन हुआ था; हैदराबाद में आयोजित प्रतियोगिता औपचारिक व बैंकॉक में आमंत्रण की/अनौपचारिक। 1977, 1978 और 1988 की प्रतियोगिताएँ भी आमंत्रण के रूप में आयोजित की गई थीं।
पहले एशिया व बाद में बीडब्ल्युएफ विश्व प्रतियोगिता जीतने वाले खिलाड़ी।
३ स्वर्ण पदकों से अधिक जीतने वाले सफ़लतम खिलाड़ी।
नीचे स्वर्ण पदक विजेताओं की सूची देश व खेल के प्रकार के हिसाब से है। इन खेलों में १६२ से इन प्रतियोगिताओं की शुरुआत से ही चीन सबसे सफल टीम रहा है। २०११ में तो उन्होंने सारे ही पदक जीत कर इतिहास रच दिया था। ऐसा करने वाला चीन एकमात्र देश है।
"मोटे अक्षरों में उस एशियाई प्रतियोगिता का संपूर्ण विजेता है" स्वर्ण पदकों की संख्या बराबर होने की स्थिति में
श्रीनिवासाचार्य
श्रीनिवासाचार्य ठाकुर (15 मई 1517 – मई 9, ?) प्रसिद्ध वैष्णव सन्त तथा जीव गोस्वामी के शिष्य थे। वे यदुनन्दनदास राधावल्लभ दास के गुरु थे। उनकी पुत्री हेमलता ठकुरानी भी एक प्रसिद्ध सन्त थीं। श्रीनिवासाचार्य ने राजा बिरहम्बीर को वैष्णव धर्म में दीक्षित किया था।
इनके पिता का नाम गंगाधर भट्टाचार्य (उपनाम चैतन्यदास) था। संवत् १५७६ में वैशाखी पूर्णिमा को इनका जन्म हुआ था। श्री जीव गोस्वामी के यहाँ श्यामानंद जी तथा नरोत्तमदास ठाकुर के साथ भक्ति के ग्रंथों का बहुत दिनों तक अध्ययन किया। श्री जीव के आदेश से भक्तिग्रंथों का प्रतिलिपियाँ लेकर ये तीनों संवत् १६३९ में बंगाल तथा उत्कल में धर्मप्रचार करने चले। विष्णुपुर में डाकुओं ने धन समझकर ग्रंथों के संदूक लूट लिए। वहाँ का राजकुमार इनकी भक्ति तथा विद्वत्ता से प्रभावित होकर इनका शिष्य हो गया और उसने ग्रंथों को ढूँढ निकाला। उत्तर तथा पश्चिम बंगाल में इस धर्म के प्रचार का श्रेय इन्हें तथा नरोत्तमदास ठाकुर ही को है। इनकी मृत्यु संवत् १६६४ में हुई।
श्रीवास ठाकुर
श्रीवास ठाकुर, चैतन्य महाप्रभु के निकटतम सहयोगी तथा 'पंचतत्त्व' में से एक हैं।
श्रीवास ठाकुर के माता-पिता श्रीहद से नवद्वीप में आ बसे थे। यहीं संवत् १५१० में इनका जन्म हुआ। ये आरंभ में निष्ठुर, नास्तिक तथा दंभी थे पर स्वप्न में प्रेरणा प्राप्त कर भक्त हो गए। श्री गौरांग ने इन्हें तथा इनके परिवार को प्रत्यक्ष अवतारी महाभावावेश का दर्शन दिया था और एक वर्ष इनके गृह पर रहकर भक्ति का प्रचार किया। श्री गौरांग के कृष्णलीलाभिनय में इन्होंने नारद जी की भूमिका ग्रहण की थी। श्री गौरांग के पुरी चले जाने पर यह श्रीहद चले गए और वहाँ भक्तिकीर्तन का प्रचार किया। १५९० में श्रीगौर के अंतर्धान होने पर यह भी अंतर्हित हो गए।
पार्चमेंट पत्र
चर्म पत्र या पार्चमेण्ट पत्र (Parchment paper) एक सेलूलोज-आधारित कागज होता है जिसका उपयोग बेकिंग में न चिपकने वाले कागज के रूप में की जाती है और बाद में फेंक दिया जाता है।
जुस्तिनियन प्रथम
जुस्तिनियन प्रथम (Justinian I ; ४८३ - ५६५) बाइजैण्टाइन साम्राज्य (पूर्वी रोमन साम्राज्य) का 527 से 565 तक शासक था। उसे 'जुस्तिनियन महान' और 'सन्त जुस्तिनियन' भी कहते हैं।
सम्राट् जुस्तिनिअन का जन्म ११ मई सन् ४८३ को हुआ। इसका पहला नाम 'उप्रादा' था, परन्तु कुस्तुनतुनियाँ में शिक्षा प्राप्त करने और उसके चाचा जुस्तिन द्वारा उसे गोद लिए जाने के पश्चात् उसने अपना नाम बदल कर जुस्तिनिअन कर लिया। सन् ५२७ में चाचा की मृत्यु के बाद वह सिंहासनारूढ़ हुआ और सन् ५६५ में अपनी मृत्यु तक शासन करता रहा।
शासनारूड़ होने के बाद जुस्तिनिअन ने अपना ध्यान अंतर्राष्ट्रीय मामलों पर लगाया। उसकी सेना को विदेशों से अनेक युद्ध लड़ने पड़े। सन् ५२९ से लेकर ५३२ तक फारस के साथ उसका युद्ध होता रहा। इन युद्धों में उसके सेनापति बोलिसारियस को महत्वपूर्ण सफलताएँ मिलीं लेकिन इन सफलताओं से जुस्तिनिअन का कोई विशेष लाभ नहीं हुआ। उसने फारस के साथ संघर्ष से बचने के लिये उससे शांतिसंधि कर ली और उसे वार्षिक रूप से एक निश्चित धनराशि देने लगा। ५३३ में बोलिसारियस बंडालों को जीतकर सिसली होता हुआ इटली पहुँचा और उसे साम्राज्य में मिला लिया। परंतु अपनी सैनिक दुर्बलता के कारण जुस्तिनिअन इटली पर स्थायी प्रभुत्व नहीं स्थापित कर सका। स्पेन को भी विजय करने का उसका प्रयत्न सफल नहीं रहा। उसके शासन काल में डेन्यूब तट की बर्बर जातियाँ भी उसके लिये सिर दर्द बनी रहीं। ५५९ में कुस्तुनतुनियाँ की रक्षा के लिये सेवानिवृत्त बोलिसारियस को बुलाने के लिये भी उसे बाध्य होना पड़ा था।
जुस्तिनिअन प्रमुखत: 'रोमन ला' को व्यवस्थित बनाने के लिये प्रसिद्ध है। इस कार्य के लिये सभी रोमन सम्राटों की राजाज्ञा और आज्ञापत्र का पर्यवेक्षण कर, पुनरावृत्ति को बचाकर उनका एक कोड बनाया गया जो ५२९ में प्रकाशित हुआ। न्यायायिकों के मत और मान्यताओं का भी संग्रह किया गया जिसके परिणामस्वरूप 'डाइजेस्ट' जैसे विशाल ग्रंथ का प्रकाशन हुआ जिसमें प्रसिद्ध विधि-विशेषज्ञों की लगभग १०,००० मान्यताओं का संग्रह है। अंत में जुस्तिनिअन ने 'रोमन ला' की एक पाठ्यपुस्तक तैयार करने का आदेश दिया और 'इंस्टीट्यूट्स' नामक ग्रंथ तैयार हुआ। बाद में इन सबको मिलाकर दस खंडों का प्रसिद्ध 'कार्पस जूरिस सिविलस' प्रकाशित किया गया। यही रोमन ला का मुख्य स्रोत है।
जुस्तिनिअन की महानता के संबंध में कोई संदेह नहीं लेकिन यह तथ्य भुलाया नहीं जा सकता कि उसे बहुत ही योग्य सहायकों का सहयोग प्राप्त था। बेलिसारियस महान् सेनाध्यक्ष और त्रिबोनियन योग्य न्यायाधीश था। इसके अतिरिक्त राजकुमारी थिओदोस ने उसके शासन में सक्रिय रुचि लेकर उसमें हाथ बँटाया। जुस्तिनिअन के चरित्र की पवित्रता और उसकी नैतिकता का परिचय इससे मिलता है कि उसका धर्मशास्त्र में विश्वास था और उसने धार्मिक पाखंडों को दूर करने का बहुत प्रयत्न किया। उसने कई चर्च बनवाए जिनमें कुस्तुनतुनियाँ के सैंट सोफिया चर्च की तो संसार की अद्भुत वस्तुओं में गणना होती है।
यद्यपि जुस्तिनिअन में महान् शासक की सूझ बूझ, दूरदर्शिता और प्रतिभा का अभाव था फिर भी वह एक योग्य और परिश्रमी शासक था, इसमें संदेह नहीं।
जुस्तिनियन द्वितीय
जुस्तिनिअन द्वितीय (Justinian II ; 669 – 11 दिसम्बर 711) बाइजेण्टाइन साम्राज्य (पूर्वी रोमन साम्राज्य) का अन्तिम शासक था जिसने 685 से 695 तथा पुनः 705 से 711 तक शासन किया।
जुस्तिनियन द्वितीय अपने पिता, कांसटेनटाइन चतुर्थ की मृत्यु के बाद सन् ६८५ में वह सिंहासनारूढ़ हुआ। उसने अरबों पर सफलतापूर्वक आक्रमण किया किंतु बाद में उनसे संधि कर ली। अनेक कूर कृत्यों के कारण तथा खर्चीले शासन के लिये प्रजा से धन वसूल करने में सख्ती करने से विद्रोह की आग भड़क उठी, जिससे ६९५ में उसके सेनापति लियोनटिअस ने उसे गद्दी से उतार दिया। १५ हजार अश्वारोही सेना इकट्ठी कर सन् ७०४ में उसने कुस्तुनतुनियाँ पर हमला किया और पुन: सिंहासनारूढ़ हो गया। उसकी क्रूरताओं के कारण एक बार फिर जनता में तथा सामान्य वर्ग में असंतोष व्याप्त हो गया और फिलिपिकस बार्डेस द्वारा उसका वध कर दिया गया।
लिन डान
लिन डान (जन्म अक्टूबर 14, 1983 लोंग्यान, फुजिआन) चीन से एक पेशेवर बैडमिंटन खिलाड़ी हैं। वह दो बार के ओलम्पिक स्वर्ण पदक विजेता हैं, पांच बार के विश्व विजेता हैं, और पांच बार के ऑल इंग्लैंड विजेता हैं। कई लोगों द्वारा सर्वकालिक महान एकल बैडमिंटन खिलाडी के रूप में पहचाने गये, 28 वर्ष की ही उम्र में लिन ने बैडमिंटन जगत के सभी ९ मुख्य खिताब जीतकर "सुपर ग्रैंड स्लैम" जीत लिया था। ओलम्पिक खेल, विश्व प्रतियोगिताएँ, विश्व कप, थॉमस कप, सुदिरमान कप, सुपर सीरीज़ मास्टर्स फ़ाइनल्स, ऑल इंग्लैंड ओपेन, एशियाई खेल, और एशियाई प्रतियोगिताएँ जीतकर ऐसा करने वाले वो पहले और एकमात्र खिलाड़ी बने हुए हैं। वह पहले पुरुष बैडमिंटन खिलाडी भी हैं जिन्होंने ओलम्पिक पुरुष एकल का स्वर्ण पदक लगातार दो बार पहले 2008 और बाद में 2012 में जीता है।
२००४ में ऑल इंग्लैंड ओपेन जीतने पर लिन डान को प्रतिद्वंदी पीटर गेड ने "सुपर डान" के नाम से नवाज़ा। इसके बाद से ही यह नाम उनके लिये उनके प्रशंसकों व मीडिया द्वारा उन्हें पुकारने या पहचानने के लिये किया जाता है।
नेल्लै कण्णन
एन कण्णन एक प्रसिद्द तमिळ लेखक हैं जो प्रसिद्ध कांग्रेसी नेता कुमारस्वामी कामराज से प्रभावित हैं। इनका जन्म १७ जनवरी १९४५ को हुआ था। राम सेतु को तोड़ने के फ़ैसले के विरोधी सुरों में वो एक प्रमुख तमिळ लेखक थे (2009)।
गौरीगंज
गौरीगंज उत्तर प्रदेश के अमेठी जिले का जिला मुख्यालय एवं एक प्रमुख तहसील है। अमेठी जिले के रूप में गठन से पूर्व यह सुल्तानपुर जिले का भाग था। उल्टा गढ़ा  है जहाँ पर श्री हनुमान जी की 55 फीट की मूर्ति है अथवा काफी देवी देवताओं की भव्य आकर्षित करने वाली मूर्तियाँ भी हैं जहाँ पर हर मंगलवार कभी लोगो की सँख्या में लोग दर्शन करने जाते हैं।
स्टार वार्स: एपिसोड VII - द फोर्स अवेकन्स
स्टार वॉर्स: द फ़ोर्स अवेकंस २०१५ में निर्मित अमरीकी विज्ञान पर आधारित फ़िल्म है जिसका निर्देशन, सह-निर्माण व लेखन जे. जे. अब्राम्स द्वारा किया गया है। यह स्टार वॉर्स श्रुंखला की सातवी फ़िल्म है।
लघुभास्करीय
लघुभास्करीय भास्कर प्रथम द्वारा रचित गणित एवं ज्योतिष का ग्रन्थ है। शंकरनारायण ने इस पर 'लघुभास्करीयविवरण' नामक भाष्य लिखा है। उदयदिवाकर ने इसकी (लघुभास्करीय की) सुन्दरी नामक टीका लिखी है।
महाभास्करीय की तरह लघुभास्करीय में भी ८ अध्याय हैं।
जैन ध्वज
जैन ध्वज पाँच रंगो से मिलकर बना एक ध्वज है। इसके पाँच रंग है: लाल, सफ़ेद, पीला, हरा और नीला। जैन ध्वज में स्वस्तिक रत्न त्रय और सिद्धशिला का उपयोग अरिहंत और आचार्य दोनों के प्रतिक रंगो पर किया जाता है ! कुछ लोग इसे पीले रंग पर रेखांकित करते हैं  तथा कुछ सफ़ेद रंग पर   ... दोनों ही सही है ( ये दोनों अलग अलग मतांतर है)
जैन धर्म में पाँच पदों को सबसे सर्वश्रेष्ठ माना गया है। इन्हें पंचपरमेष्ठी कहते हैं ध्वज के पाँच रंग 'पंचपरमेष्ठी' के प्रतीक है
ध्वज के मध्य में बना स्वस्तिक चार गतियों का प्रतीक है:
स्वस्तिक के ऊपर बने तीन बिंदु रत्न त्रय के प्रतीक है:
इसका अर्थ है रत्न त्रय धारण कर जीव चार गतियों में जनम मरण से मुक्ति पा सकता है।
इन बिंदुओं के ऊपर सिद्धशिला, जो  लोक के अग्र भाग में है, उसकी आकृति बनी है। और लोक के विस्तारवाली अर्थात 45 लाख योजन विस्तार वाली अर्द्धचंद्राकार  है जो मध्य में मोटी और किनारो से पतली है !
जातक पारिजात
जातक पारिजात एक ज्योतिष ग्रन्थ है जिसकी गणना वृहत पाराशर होराशास्त्र (पाराशर मुनि), वृहत् जातक (वराहमिहिर) तथा फलदीपिका (मंत्रेश्वर) के समकक्ष होती है। जातक पारिजात के रचयिता वैद्यनाथ दीक्षित हैं जो १४२५ से १४५० के आसपास जन्मे थे।
डोरा द एक्सप्लोरर
डोरा द एक्सप्लोरर (हिन्दी अनुवाद : डोरा एक खोजकर्ता) अमेरिकी एनिमेटेड शैक्षिक धारावाहिक है। जिसका निर्माण चिरिस गिफ़्फ़ोर्ड, वालेरी वाल्श और एरिक वेनर ने किया है। यह धारावाहिक वर्ष 2000 से प्रतिदिन देने लगा था। यह सीबीएस पर सितम्बर 2006 तक चला था। यह अंग्रेज़ी भाषा में बनी लेकिन हिन्दी और अनेक भाषाओं में अनुवादित की गई है।
यह कई भाषाओं में अनुवाद हुआ है। जिसमें हिन्दी भी एक भाषा है। लेकिन हिन्दी संस्करण में भी डोरा केवल अंग्रेज़ी का ही ज्ञान देती है। अर्थात केवल अंग्रेज़ी के अक्षरों और संख्याओं को ही दिखाती है।
ड्रैगन बॉल ज़ी
ड्रैगन बॉल ज़ी (Dragon Ball Z) एक जापानी एनिमेटेड धारावाहिक है। जिसका निर्माण "टोए एनिमेशन" ने किया था। यह ड्रैगन बॉल पर आधारित है, जो अकीरा तोरियामा ने बनाया था। उसका ही एक भाग है। इसमें 519 भाग में से 325 भाग को लेकर इस धारावाहिक का निर्माण किया गया है। यह जापान में फ़ूजी पर 25 अप्रैल 1989 से 31 जनवरी 1996 तक प्रसारित हुआ था। उसके बाद यह कई देशों में अलग अलग भाषाओं में अनुवादित होकर प्रसारित हो रहा है। इसमें भारत, ऑस्ट्रेलिया, लेटिन अमेरिका, सयुंक्त राष्ट्र, यूरोप शामिल है।
ड्रैगन बॉल ज़ी 5 वर्षों के पश्चात दिखाया जाता है, जिसमें गोकु अब बड़ा हो चुका होता है और उसका एक छोटा बेटा गोहान भी होता है। एक मानव कि तरह दिखने वाला परग्रही रेडिट्ज़ धरती पर अपने अन्तरिक्ष यान के द्वरा आता है और गोकु का पता ज्ञात करता है। उसे बताता है कि वह उसका बड़ा भाई है और वह एक लगभग विलुप्त हो रही अलौकिक जाति का सदस्य हैं जिन्हें साइयन्स कहा जाता है। गोकु को (काकरोट) धरती पर इस छोटे से ग्रह को जीतने के लिए भेजा गया था। लेकिन कुछ दिमागी चोट के कारण तुम अपनी सारी स्मृति खो चुके हो। गोकु रेडिट्ज़ को उसके इस लक्ष्य हेतु साथ देने से मना कर देता है। इसके परिणाम स्वरूप रेडिट्ज़ उसके बेटे गोहान का अपहरण कर लेता है। गोकु अब एक दल के रूप में रेडिट्ज़ का मुक़ाबला करने का सोचता है। वह अपने जीवन को किंग टाई से सीखने में लगा देता है जब तक कि उसे ड्रैगन बॉल नहीं मिल जाता है। अंत में गोकु उसे हरा देता है।
इसके नाम "ड्रैगन बॉल ज़ी" को अकीरा तोरियामा ने चुना था। इसके अंत में जो ज़ी है उसे चुनने का कारण यह है कि अकीरा को कोई भी नाम का सुझाव या विचार नहीं आ रहा था। लेकिन वह इस धारावाहिक को समाप्त करने हेतु कोई विचार सोच रहे थे। तब वह अक्षर "ज़ी" को चुन लेते हैं। सामान्यतः "ज़ी" का उपयोग जापान में केवल गोकु के बचपन और बड़े होने के कहानी को अलग करने हेतु बनाया गया था। यह ड्रैगन बॉल से ली गई है। यह वहाँ साप्ताहिक रूप से छपती थी। जो शोनेन में 1988 से 1995 तक चार रहा था। इसे जापान में फ़ूजी पर 26 अप्रैल 1989 से प्रसारित किया गया। इसके 31 जनवरी 1996 तक केवल 291 प्रकरण ही दिखाये गए।
अकीरा ने इसके निर्माण के समय इसके कहानी को लिखा था। इस कारण यह एक नई सामग्री था, जिसे और भी अलग से सामग्री जोड़ कर नए दृश्य, लड़ाई और पात्र को जोड़ा गया था।
उम्मेद सिँह (राजनीतिज्ञ)
उम्मेद सिँह बाड़मेर के रावल तथा भारतीय राजनेता है। वे पूर्व राजस्थान विधानसभा में बाड़मेर, शिव, डीडवाना से विधायक थे।
दुबे
दुबे एक भारतीय उपनाम है। यह उपनाम मुख्यत: उत्तर भारत के सरयूपारीण हिंदू ब्राह्मण इस्तेमाल करते हैं।
सुभाष नीरव
सुभाष नीरव एक हिंदी कथाकार, कवि और लेखक है।
सुभाष नीरव का जन्म उत्तर प्रदेश के एक बेहद छोटे शहर मुराद नगर में 27 दिसम्बर 1953 को हुआ।
बिल और मेलिंडा गेट्स संस्थान
बिल और मेलिंडा गेट्स संस्थान जिसे गेट्स संस्थान भी कहा जाता है। वर्ष 2000 में बिल गेट्स और मेलिण्डा गेट्स ने इसकी शुरुआत की थी। इसका मुख्य लक्ष्य अमेरिका में स्वास्थ्य के क्षेत्र में सुधार करना था। जिसे बाद में शिक्षा के क्षेत्र में भी बढ़ा दिया गया। यह विश्व के कुछ सबसे बड़े निजी संस्थाओं में से एक है।
1997 में यह विलियम गेट्स संस्थान स्थापित किए। इस समय वह 2 बिलियन डॉलर (₹1,000 करोड़ रुपये) इस संस्थान को उस वर्ष दिया था। 15 जून 2006 को गेट्स ने कहा कि वे धीरे धीरे अब माइक्रोसॉफ़्ट से हटेंगे। 31 जुलाई 2008 को वह संस्थान को और भी समय देने लगे। बिल और मेलिंडा को वर्ष 2005 में उनके दान के कारण 2005 वर्ष का व्यक्ति के रूप में नाम दिया गया।
जानकारी की इकाई
कंप्यूटिंग और दूरसंचार में जानकारी की एक इकाई अन्य प्रणालियों और चैनलों की क्षमता को मापने के लिए इस्तेमाल किया कुछ मानक डाटा संग्रहण प्रणाली या संचार चैनल की क्षमता है।
गोविन्दस्वामी (गणितज्ञ)
गोविन्दस्वामी ( 800 ई – 860 ई) भारत के गणितज्ञ एवं खगोलशास्त्री (ज्योतिषी) थे। उन्होने भास्कर प्रथम के ग्रन्थ महाभास्करीय पर एक भाष्य की रचना की (लगभग ८३० ई)। इस भाष्य में स्थानीय मान के प्रयोग के लिये कई उदाहरण दिये हैं और ज्या सारणी (साइन टेबल) के निर्माण की विधि दी हुई है।
उनकी एक कृति 'गोविन्दकृति' थी जो 'आर्यभटीय' के क्रम में रचित गणितीय ग्रन्थ था। किन्तु अब यह अप्राप्य है। शंकरनारायण (८६९ ई) , उदयदिवाकर (१०७३ ई) तथा नीलकण्ठ सोमयाजि ने गोविन्दस्वामी को अनेक बार उद्धृत किया है।  जिसे आज द्वितीय कोटि (सेकेण्ड आर्डर) का 'न्यूटन-गाउस अन्तर्वेशन सूत्र' (Newton-Gauss interpolation formula) कहते हैं वह मूलतः गोविन्दस्वामिन का ही दिया हुआ है।
रुचि राम साहनी
रुचि राम साहनी (5 अप्रैल, 1863 – 3 जून, 1948) पंजाब के स्वतंत्रता संग्राम सेनानी थे जिनका अविभाजित पंजाब के शिक्षा-व्यवस्था और वैज्ञानिक-सोच पर गहरा प्रभाव था। वे एक वैज्ञानिक, शिक्षाविद, नवाचारी, तेजस्वी राष्ट्रभक्त, समर्पित सामाजिक कार्यकर्ता तथा पंजाब में विज्ञान शिक्षा के प्रसार में उत्प्रेरक की तरह थे। वे सुप्रसिद्ध पुरावनस्पतिविज्ञानी बीरबल साहनी के पिता थे।
रुचि राम साहनी का जन्म 5 अप्रैल 1863 को डेरा इस्माइल खान (अब पंजाब, पाकिस्तान में) हुआ था। उनके पिता का नाम करम चन्द साहनी और माता का नाम श्रीमती गुलाब देवी था। उनका परिवार थोक एवं रुपयों के लेन-देन का व्यवसाय करता था। साहनी वंश मूलतः सैनिकों का वंश था और 'सेनानी' कहलाता था। बालक रुचि राम की शिक्षा 5-6 वर्ष की आयु में प्रारंभ हुई। शिक्षक घर पर आता था, जिसे पंडा कहते थे। एक पहाड़ा याद करवाने पर उसे चार आने (एक आना = 6 पैसे) मिलते थे। 9 वर्ष की आयु में, बालक रुचि राम ने सेठ कल्याण दास के यहां कुछ महीने काम किया। बाद में वे पिता के थोक कारोबार और रुपयों के लेन-देन व्यवसाय में हाथ बंटाते रहे। उन्होंने 11 वर्ष की आयु तक पिता के साथ काम किया। उनकी स्कूली षिक्षा चर्च मिशन ब्रांच स्कूल, डेरा इस्माइल खान में हुई। उन्होंने सन् 1878 में धर्म प्रकाश स्कूल (जो बाद में 'सिटी स्कूल' बना) से मिडल परीक्षा पास की और प्रांत में पहला स्थान प्राप्त किया। इसी दौरान उनके पिता की मृत्यु हो गई। जिसके बाद उनके परिवार को डेरा इस्माइल खान में रहना मुश्किल हो गया। वहां उनकी गिनती कुलीन परिवारों में होती थी। परिवार ने भेड़ा में बसने की सोची।
रुचि राम डेरा इस्माइल खान से आदिबल (पाकिस्तान के पश्चिम पंजाब में झंग के पास एक कस्बा) चले गए। डेरा इस्माइल खान से आदिबल के 240 किलोमीटर का फासला बालक रुचि राम ने अपना बस्ता पीठ पर उठा कर पैदल तय किया। लेकिन, वहां वे अधिक दिन नहीं टिक पाए और लाहौर चले गए।
उन्होंने लाहौर से कलकत्ता बोर्ड की रुचि राम साहनी-संक्षिप्त परिचय मैट्रिक परीक्षा पास की। मैरिट लिस्ट में उनका छठा स्थान था। बोर्ड परीक्षा के पश्चात, उन्होंने गवर्नमेंट कॉलेज में प्रवेश लिया और सन् 1881 में इंटरमीडिएट पास किया और मैरिट लिस्ट में दूसरे स्थान पर रहे। सन् 1884 में रुचि राम ने बी.ए. पास किसा और मैरिट लिस्ट में प्रथम स्थान पर रहे।
बी.ए. के बाद उन्होंने एम.ए. की पढ़ाई शुरू की। इस बीच उन्हें “पंजाब शिक्षा सेवा” में स्थान मिल गया। एम.ए. की पढ़ाई अभी समाप्त नहीं हुई थी कि उन्हें 10.01.1885 से मौसम विभाग, कलकत्ता, में भेज दिया गया, जहां कुछ मास बिताने के बाद उन्हें मौसम विभाग के मुख्यालय, शिमला, में “दूसरा सहायक मौसम रिपोर्टर” नियुक्त किया गया। वहां दो साल काम करने के बाद सन् 1887 में वे गवर्नमेंट कॉलेज में प्राध्यापक बने और लाहौर आ गए।
प्रशांत समय क्षेत्र
प्रशांत समय क्षेत्र समन्वित सार्वत्रिक समय (यूटीसी-8) से आठ घंटे घटाकर मानक समय देखने पर मिलती है। इस क्षेत्र में मानक समय ग्रीनविच वेधशाला के 120 वें मध्याह्न पश्चिम सौर समय पर आधारित है। अमेरिका और कनाडा में इसे सामान्यतः प्रशांत समय क्षेत्र कहते हैं। लेकिन कभी कभी इसे प्रशांत मानक समय भी कहते हैं।
वर्ष 2006 में इसके स्थानीय समय को सुबह के रोशनी के समय (यूटीएफ़-7) अप्रैल के पहले रविवार को 02:00 (स्थानीय मानक समय) से 03:00 (स्था॰ मा॰ स॰) बदल गया। जो अक्टूबर के अन्तिम रविवार को वापस 02:00 से 01:00 में आ जाता है।
2005 की ऊर्जा नीति अधिनियम के कारण अमेरिका में यह 2007 में प्रभाव में आया।
उदरीय श्वसन
गभीर श्वसन या उदरीय श्वसन (abdominal breathing या Diaphragmatic breathing या belly breathing या deep breathing) उस श्वसन को कहते हैं जो डायाफ्राम को संकुचित करके किया जाता है। इस प्रकार के श्वसन में फेफड़ों में हवा घुसती है तथा पेट फैलता है।
केंद्रीय हिन्दू विद्यालय, वाराणसी
सेंट्रल हिंदू स्कूल, जिसे पहले सेंट्रल हिंदू कॉलेज के रूप में जाना जाता था, भारत के सबसे बड़े स्कूलों में से एक है, जो पवित्र शहर वाराणसी के केंद्र में कमच्छा में स्थित है। यह केंद्रीय माध्यमिक शिक्षा बोर्ड (CBSE) से संबद्ध है और बनारस हिंदू विश्वविद्यालय द्वारा शासित है (1976) और सीनियर हाई स्कूल (11 वीं कक्षा) को प्री यूनिवर्सिटी कोर्स (PUC) कहा जाता था।
जुलाई 1898 में प्रख्यात स्वतंत्रता-सेनानी एनी बेसेंट द्वारा स्थापित , डॉ आर्थर रिचर्डसन के साथ, प्रिंसिपल के रूप में विज्ञान स्नातक, बाद में एनी बेसेंट ने इस स्कूल को पं। को समर्पित किया। मदन मोहन मालवीय, इस स्कूल का प्रशासन अब बनारस हिंदू विश्वविद्यालय की जिम्मेदारी है और संस्थान बनारस हिंदू विश्वविद्यालय का केंद्र बन गया , जिसे 1916 में स्थापित किया गया था। एशिया का पहला शैक्षिक सम्मेलन ग्राउंड में आयोजित किया गया था। CHBS। भारतीय रियासत बनारस राज्य के शासक (रॉयल हाउस ऑफ बनारस) प्रभु नारायण सिंह ने स्कूल की स्थापना में महत्वपूर्ण भूमिका निभाई और स्कूल के लिए अपेक्षित जमीन दान की।
यह विद्यालय बनारस हिंदू विश्वविद्यालय के लिए एक ऋणदाता के रूप में स्नातक कक्षाओं में चला था, जिसकी स्थापना पंडित मदन मोहन मालवीय द्वारा की गई थी और अभी भी निर्माणाधीन है। केंद्रीय हिंदू कॉलेज का प्रभार 27 नवंबर 1915 को हिंदू विश्वविद्यालय सोसायटी को सौंप दिया गया था। सरकार द्वारा जारी एक अधिसूचना द्वारा, अक्टूबर 1917 में, केंद्रीय हिंदू कॉलेज नवगठित विश्वविद्यालय का एक घटक कॉलेज बन गया। [3] सयाजी राव गायकवाड़ लाइब्रेरी (केन्द्रीय पुस्तकालय), बीएचयू पहले 1917 में कॉलेज के तेलंग लाइब्रेरी में रखे था
प्रसिद्ध धर्मशास्त्री, जॉर्ज अरुंडेल1917 में एक इतिहास शिक्षक के रूप में स्कूल में शामिल हुए, और बाद में स्कूल के प्रमुख बने। यह वाराणसी के सबसे पुराने स्कूल में से एक है। सीएचबीएस का पूर्वांचल में सबसे लंबा खेल का मैदान है जहां फुटबॉल टूर्नामेंट वाराणसी के कई कॉलेजों द्वारा खेला जाता है। सीएचबीएस में एक सरगा हॉल है जो सबसे लंबे हॉल में से एक है। एक ऐतिहासिक पुस्तकालय है, जिसे 1912 में स्थापित किया गया था और काशीनाथ त्र्यंबक तेलंग पुस्तकालय के रूप में जाना जाता था। सयाजी राव गायकवाड़ पुस्तकालय, बीएचयू को पहली बार 1917 में कॉलेज की तेलंग लाइब्रेरी में रखा गया था। इस पुस्तकालय में विश्वकोश जैसी 30,000 से अधिक पुस्तकें हैं। कई पत्रिकाओं, समाचार पत्रों, और डिजीस्ट के अलावा विभिन्न विषयों पर उपन्यास, पुरानी किताबें। गणित और विज्ञान में विशेष जागरूकता पैदा करने के लिए स्कूल रामानुजन मेमोरियल गणित प्रतियोगिता और सर CVRaman का आयोजन कर रहा है 1988 से विज्ञान प्रश्नोत्तरी।
बैडमिंटन विश्व कप
बैडमिंटन का विश्व कप अंतरराष्ट्रीय प्रबंधन समूह द्वारा वार्षिक तौर पर आयोजित होने वाली एक विश्व स्तरीय प्रतियोगिता थी। यह 1981 से 1997 तक आयोजित हुई थी। इसके बाद यह प्रतियोगिता ७ वर्षों तक नहीं हुई। विश्व बैडमिंटन संघ ने इसे २००५ से फिर से सिर्फ़ आमंत्रण के आधार पर शुरू करने का निर्णय लिया। लेकिन २००६ के बाद यह भी खत्म हो गया।
जाँनिसारी
जाँनिसारी या यनीचरी ( "" , मतलब "नया सिपाही") कुलीन पैदल सेना इकाइयाँ थीं जो उस्मानी सुल्तान के घरेलू सिपाही, अंगरक्षक और यूरोप में सबसे पहली आधुनिक पैदल सेना थी। सुल्तान ओरख़ान ने सर्वप्रथम इसका संगठन 1330 में किया था। मुराद प्रथम ने इसकी उन्नति की और 1362 में इसके सिपाहियों की संख्या 10,000 हो गई। यह सेना, अपने रणकौशल और वीरतापूर्ण दक्षता के लिये प्रसिद्ध है। सिपाहियों का यह दावा था कि वे युद्ध से कभी विचलित नहीं हुए। यह तुर्की की बहुत बड़ी शक्ति थी। वैतनिक स्थायी सिपाहियों की संख्या एक समय 60,000 के लगभग थी। बाद में यह संख्या घटाकर 25,000 कर दी गई। इनके रहने के लिये क़ुस्तुंतुनिया और अन्य शहरों में बैरक बने हुए थे। अस्थायी सिपाहियों की संख्या 3,00,000 से 4,00,000 तक रहती थी। ये सिपाही राज्य के सभी शह्ररों में बिखरे हुए थे और शांति के समय पुलिस का कार्य करते थे। सुल्तान की अंगरक्षता में रहनेवाले जाँनिसारी धीरे-धीरे इनते उग्र हो गए कि वे कभी कभी विद्रोह भी करने लगे। लेकिन इन विद्रोहों का दमन भी किया जाता रहा। 1826 में जाँनिसारी सिपाहियों ने नई राष्ट्रीय सेना की स्थापना के प्रस्ताव पर विद्रोह कर दिया। इसपर महमूद द्वितीय ने प्रधान जाँनिसारी सेनापति की सहायता लेकर इन्हें बुरी तरह पराजित किया और उनकी बैरकें जला दीं। उसी समय एक शाही घोषणा के अनुसार यह सेना समाप्त कर दी गई। उसके लगभग 15,000 सिपाहियों को मृत्युदंड दिया गया और 20,00 देश से निकाल दिए गए।
पंथी गीत
पंथी गीत और इस गीत के साथ किया जाने वाला पंथी नृत्य छत्तीसगढ़ के सतनाम धर्म के लोगो के द्वारा ईश्वर (सतनाम पिता) की स्तुति में और संत गुरूघासीदास बाबा के जीवन चरित्र एवं उनके उपदेशों का वर्णन करने हेतु किया जाता है।पंजाब में जो स्थान गुरु नानक देव जी का है छत्तीसगढ़ में वही स्थान गुरु घासीदास जी का है इन्होंने महान तप करके सत्य को पाया और उसे ही मनुष्य एवं जीवन का आधार माना जीवन की मूल भूत इकाइयों को जाना और इसे जन मानस तक पहुचाया। सत्य की खोज करने के कारण ही धर्म का नाम सतनाम अर्थात सत्यनाम पड़ा । पंथी नृत्य सतनाम के अनुनायियों अर्थात सतनामियों के द्वारा किया जाने वाला नृत्य है जिसमे नृत्य करते हुए गुरु की महिमा गुरु के उपदेशों का बखान गाकर किया जाता है गुरु घासीदास दास द्वारा दिये उपदेश इस नृत्य के माध्यम से लोगो तक पहुचाये जाते है। ज्ञात हो कि गुरुघासीदास ने मूर्ति पूजा का खंडन किया इसलिए सतनाम में मूर्तिपूजा निषेध है। यह निर्गुण भक्ति धारा से प्रेरित गीत और नृत्य हैं जिसमे गुरु घासीदास के द्वारा दिए गए उपदेश को गीत और नृत्य के माध्यम से मंच पर प्रस्तुत किया जाता है।नृत्य करने वालो की संख्या निश्चित नही है। इस नृत्य के नर्तक बहुत ज्यादा ऊर्जा से भरपूर होते हैं और तरह तरह की कलाबाजियां भी दिखाते हैं एवम मानव पिरामिड बनाते हैं जिससे दर्शक रोमांचित हो उठते हैं।
इसके साथ प्रमुख वाद्य यंत्र के रूप में झांझ मंजीरा और मांदर तथा ढोलक का उपयोग किया जाता है। इसे छत्तीसगढ़ की खास पहचान के रूप में भी देखा जाता है।
इस नृत्य के नर्तकों में महान स्वर्गीय देवदास बंजारे का नाम उल्लेखनीय है।
भूपेन्द्र सिंह (अभिनेता)
भूपेन्द्र सिंह एक फिल्म अभिनेता हैं. और उन्होंने फ़िल्में बनाने के लिए एक प्रोडक्शन हाउस भी बनाया है जिसका नाम सुसेन फिल्म प्रोडक्शन हाउस है.
लाजवंती (धारावाहिक)
लाजवंती एक भारतीय हिन्दी धारावाहिक है, जिसका प्रसारण ज़ी टीवी पर 28 सितम्बर 2015 से सोमवार से शुक्रवार रात 10:30 बजे होता है। यह कहानी राजिंदर सिंह बेदी के लाजवंती नामक समान शीर्षक वाले पुस्तक पर बनी है। इसका निर्माण "ट्रिलोजी" ने किया है।
राजिंदर सिंह बेदी
राजिंदर सिंह बेदी एक हिन्दी और उर्दू उपन्यासकार, निर्देशक, पटकथा लेखक, नाटककार थे। इनका जन्म 1 सितम्बर 1915 को सियालकोट, पंजाब, ब्रिटिश भारत में हुआ था, लेकिन वे विभाजन के बाद पाकिस्तान से भारत आए थे।। यह पहले अखिल भारतीय प्रगतिशील लेखक संघ के उर्दू लेखक थे। जो बाद में हिन्दी फ़िल्म निर्देशक, पटकथा लेखक, संवाद लेखक बन गए। यह पटकथा और संवाद में ऋषिकेश मुखर्जी की फ़िल्म अभिमान, अनुपमा और सत्यकाम; और बिमल रॉय की मधुमती के कारण जाने जाते हैं। यह निर्देशक के रूप में दस्तक (1970) की फ़िल्म जिसमें संजीव कुमार और रेहना सुल्तान थे, के कारण जानते जाते हैं। उन्हें विभाजन पर लिखी गई उनकी मन को 'विचलित' करने वाली दुखद कहानियों के लिए जाना जाता है।
इनका जन्म 1 सितम्बर 1915 को सियालकोट, पंजाब, ब्रिटिश भारत में हीरा सिंह बेदी और सेवा दाई के घर में हुआ था। यह कई वर्षों तक उर्दू में शिक्षा ग्रहण करते रहे। लेकिन यह महाविद्यालय की शिक्षा प्राप्त नहीं कर पाये। विभाजन के बाद 1947 में उनका परिवार फाजिल्का, पंजाब, भारत में आ गया।
उनके याद में पंजाब सरकार ने राजिंदर सिंह बेदी पुरस्कार नाम रखा। जिसे उर्दू साहित्य में अपना योगदान देने वाले को यह पुरस्कार दिया जाता है। इनके द्वारा रचित एक उपन्यास "एक चादर मैली–सी " के लिये उन्हें सन् १९६५ में साहित्य अकादमी पुरस्कार (उर्दू) से सम्मानित किया गया।
कवि मृगेश
गुरु प्रसाद सिंह 'मृगेश' (1910 -1985), अवधी भाषा के कवि थे।
'मृगेश' का जन्म उत्तर प्रदेश के बाराबंकी जिले के रामनगर में 12 जनवरी 1910 को हुआ था। इनके पिता का नाम गुलाब सिंह था। यह क्षत्रिय (रैकवार) परिवार से थे। अवधी भाषा की कविताओं में उल्लेखनीय योगदान के कारण इन्हें कवि गुरु मृगेश भी कहा जाता है। मृगेश जी की कविताओं में तत्कालीन सामाजिक समस्याओं के अतिरिक्त परिहास एवं ठिठोलियों को भी महत्वपूर्ण स्थान मिला है।
आपने 1938 से लेकर 1953 तक लखनऊ के आकाशवाणी केंद्र पर अवधी कार्यक्रमों से सम्बद्ध रहकर भाषा के विकास एवं प्रचार प्रसार में योगदान दिया।
आपके समकालीन कवियों में वंशीधर शुक्ल और चंद्रभूषण त्रिवेदी रमई काका का नाम आता है।
मृगेश ने लगभग १५ पुस्तकों की रचना की जिनमें से इनकी प्रमुख रचनायें निम्नवत हैं
उनकी प्रमुख अवधी रचनाओं में जब बिछुलि परे तौ हर गंगा और बुढ़उनू जुग बदला आदि सरल कविताएं शामिल हैं।
मृगेश जी को सम्मान देते हुए यूनियन इण्टर कालेज रामनगर में कवि गुरु मृगेश स्मारक पुस्तकालय बनाया गया है।
भरत चक्रवर्ती
भरत चक्रवर्ती, प्रथम तीर्थंकर ऋषभदेव के ज्येष्ठ पुत्र थे। जैन और हिन्दू पुराणों के अनुसार वह चक्रवर्ती सम्राट थे और उन्ही के नाम पर भारत का नाम "भारतवर्ष" पड़ा।
जैन ग्रंथ "आदिपुराण" जिसके रचयिता आचार्य श्री जिनसेन स्वामी है ने सातवीं शताब्दी में लिखें गए आदिपुराण में प्रथम चक्रवर्ती भरत का विस्तार से वर्णन किया है ; प्रथम तीर्थंकर ऋषभदेव और यशावती के पुत्र चक्रवर्ती भरत एक महान शासक थे जिनके नाम पर इस देश का नाम भारतवर्ष पड़ा|
इनके बाहुबली, वृषभसेन, अनंतविजय, अनंतवीर्य, अच्युत, बरवीर आदि 99 भाई और ब्राह्मी एवं सुंदरी नाम की दो बहनें थी|
अनेकों वर्ष राजपाठ करने के उपरांत भरत चक्रवर्ती ने अपने ज्येष्ठ पुत्र को राज पाठ सौंपकर दिगंबर जैन मुनि की दीक्षा ली और केवल ज्ञान प्राप्त करके मोक्ष को प्राप्त किया|- आदिपुराण( आचार्य जिनसेन)
हिन्दू ग्रन्थ, स्कन्द पुराण (अध्याय ३७) के अनुसार: "ऋषभदेव नाभिराज के पुत्र थे, ऋषभ के पुत्र भरत थे, और इनके ही नाम पर इस देश का नाम "भारतवर्ष" पड़ा"|
7 वी सदी में लिखे गए आदिपुराण में ऋषभदेव, भरत और बाहुबली के दस जन्मों के बारे में बताया गया है।
भरत के जन्म से पूर्व उनकी माता ने ६ स्वप्न देखे। ऋषभदेव ने उन्हें इनका अर्थ समझाया और बताया कि बालक प्रथम चक्रवर्ती बनेगा। भरत की बहन हुई ब्राह्मी। भरत को मुख्य रूप से न्याय की शिक्षा मिली।
जैन कालचक्र के अनुसार हर काल में ६३ सलाकापुरुष जन्म लेते है। इनमे से १२ चक्रवर्ती होते है, जो सम्पूर्ण विश्व पर राज करते है। चक्रवर्ती सबके आदर्श माने जाते है। भरत अवसर्पिणी (वर्तमान काल) के प्रथम चक्रवर्ती थे।
जैन ग्रंथों के अनुसार चक्रवर्ती के पास सात रत्न होते है-
जब ऋषभदेव ने मुनि बनने का निश्चय किया, तब उन्होंने अपना साम्राज्य अपने १०० पुत्रों में बाँट दिया | इसके पश्चात् भरत ने विश्व विजेता बनने का निश्चय किया। सम्पूर्ण विश्व पर विजय करने के पश्चात् चक्रवर्ती बनने के लिए उन्होंने अपने भाइयों से अधीनता स्वीकारने को कहा। ९८ भाइयों ने अपने पुत्रों को राज्य सौंप कर जैनेश्वरी दीक्षा ले ली, परंतु बाहुबली ने उन्हें युद्ध के लिए ललकारा। झगड़ा सुलझाने के लिए तीन तरह के युद्ध हुए: बाहुबली युद्ध में जीत गए पर उन्हें संसार से वैराग्य हो गया और वह मुनि बन गए।
भरत ने कर्म युग में नीति राज की शुरुआत की। उन्होंने चार तरह के दंड निश्चित किए। आदिपुराण के अनुसार उन्होंने ब्राह्मण वर्ण की शुरुआत की, पर यह ब्राह्मण वर्ण आज की ब्राह्मण जाति से बहुत भिन्न है । भरत के पास पास अवधि ज्ञान था| सभी चक्रवर्तियों की तरह भरत भी संसार की असारता जान मुनि बन गए और अंत में मोक्ष गए।
इरिंजालकूदा (कूदलमणिचकाम) भरत मन्दिर असल में एक जैन मन्दिर था जिसके मूलनायक सिद्ध भरत थे।
स्तुति नारायण कक्कड़
स्तुति नारायण कक्कड़ वर्ष 1978 बैच के भारतीय प्रशासनिक अधिकारी हैं। वर्तमान में वे राष्ट्रीय बाल अधिकार संरक्षण आयोग की अध्यक्ष हैं। इसके पूर्व वे सामाजिक न्याय एवं आधिकारिता मंत्रालय के निःशक्तता मामलों के विभाग की सचिव रही हैं।
लेश्या
जैन दर्शन के सन्दर्भ में लेश्या कर्म का एक सिद्धान्त है।
कृष्ण आदि छः प्रकार के पुद्गल द्रव्यों के सहयोग से स्फटिक के परिणमन की तरह होने वाला आत्म-परिणाम लेश्या है।(उत्तराध्ययन शान्त्याचार्य बृहद्वृत्ति पृष्ठ ६५६) स्वामी श्रीमन्नेमीचन्द्रसैद्धांतिचक्रवर्ती जी ने गोम्मटसारजी जीवकांड में बताया है कि :-
अर्थात,
जैसे, मिट्टी, गेरू आदि के द्वारा दीवार रंगी जाती है, उसी प्रकार शुभ-अशुभ भाव रूप लेप के द्वारा आत्मा का परिणाम लिप्त किया जाता है । यह भी कह सकते हैं कि :-  मनुष्य के अच्छे-बुरे भावों को लेश्या कहते हैं !
आगे जिस प्रकार थर्मामीटर से शरीर का ताप नाप जाता है, उसी प्रकार "भावों के द्वारा" आत्मा का ताप अर्थात उसकी लेश्या का पता चलता है।
- कषायों के उदय से अनुरंजित मन-वचन-काय की प्रवृत्ति को लेश्या कहते हैं।
लेश्या के छ:भेद हैं - कृष्ण, नील, कापोत, तेजो, पद्म एवं शुक्ल लेश्या। कृष्ण, नील, कापोत लेश्याएँ अशुभ एवं तेजो, पद्म, शुक्ल लेश्याएँ शुभ हैं।
लेश्याओं के लक्षण
1. कृष्ण लेश्या - तीव्र क्रोध करने वाला हो, शत्रुता को न छोड़ने वाला हो, लड़ना जिसका स्वभाव हो, धर्म और दया से रहित हो, दुष्ट हो, दोगला हो, विषयों में लम्पट हो आदि यह सब कृष्ण लेश्या वाले के लक्षण हैं।
2. नील लेश्या - बहुत निद्रालु हो, परवंचना में दक्ष हो, अतिलोभी हो, आहारादि संज्ञाओं में आसक्त हो आदि नील लेश्या वाले के लक्षण हैं।
3. कापोत लेश्या - दूसरों के ऊपर रोष करता हो, निन्दा करता हो, दूसरों से ईष्र्या रखता हो, पर का पराभव करता हो, अपनी प्रशंसा करता हो, पर का विश्वास न करता हो, प्रशंसक को धन देता हो आदि कापोत लेश्या वाले के लक्षण हैं।
4. तेजो लेश्या - जो अपने कर्तव्य-अकर्तव्य, सेव्य-असेव्य को जानता हो, दया और दान में रत हो,मृदुभाषी हो, दृढ़ता रखने वाला हो आदि पीत लेश्या वाले के लक्षण हैं।
5. पद्म लेश्या - जो त्यागी हो, भद्र हो, सच्चा हो, साधुजनों की पूजा में तत्पर हो, उत्तम कार्य करने वाला हो, बहुत अपराध या हानि पहुँचाने वाले को भी क्षमा कर दे आदि पद्म लेश्या वाले के लक्षण हैं।
6. शुक्ल लेश्या - जो शत्रु के दोषों पर भी दृष्टि न देने वाला हो, जिसे पर से राग-द्वेष व स्नेह न हो,पाप कार्यों से उदासीन हो, श्रेयो कार्य में रुचि रखने वाला हो, जो पक्षपात न करता हो और न निदान करता हो, सबमें समान व्यवहार करता हो आदि शुक्ल लेश्या वाले के लक्षण हैं।
अशुभ लेश्या जीव को दुर्गति की ओर तथा शुभ लेश्या जीव को सुगति की ओर ले जाती है।
लोमश
लोमश के वक्ताओं में से एक महर्षि थे। शरीर पर रोएँ अधिक होने से इन्हें यह नाम मिला था। कथा है कि सौ वर्षों तक कमलपुष्पों से इन्होंने शिव जी की पूजा की थी, इसी से इन्हें यह वरदान मिला था कि कल्पांत होने पर इनके शरीर का केवल एक बाल झड़ा करेगा। ये सदा तीर्थाटन किया करते थे और बड़े धर्मात्मा थे। तीर्थाटन के समय युधिष्ठिर ने इनसे अनेक आख्यान सुने थे। इन्होंने दुर्दम राजा को देवी भागवत की कथा पाँच बार सुनाई थी जिससे रवत नामक पुत्र की प्राप्ति हुई थी। इन्होंने नर्मदा स्नान का निर्देश कर पिशाचयोनि में प्रविष्ट गंधर्वकन्याओं आदि का उद्धार किया था। इनके लिखे ये दो ग्रंथ बताए जाते हैं - लोमशसंहिता तथा लोमशशिक्षा। इनके नाम पर एक 'लोमाश रामायण' भी प्राप्त है।
शशांक मनोहर
शशांक व्यंकटेश मनोहर' एक भारतीय वकील हैं और यह 25 सितम्बर 2008 से 19 सितम्बर 2011 के मध्य बीसीसीआई के 29वें अध्यक्ष चुने गए थे। जब वे बीसीसीआई के अध्यक्ष चुने गए। इस दौरान भारत ने श्रीलंका को अंतिम मैच में 6 विकेट से हरा कर 2011 का विश्व कप अपने नाम किया था। 12 मई, 2016 को वे निर्विरोध अंतरराष्ट्रीय क्रिकेट परिषद (ICC) के पहले स्वतंत्र अध्यक्ष चुने गए। इस पद पर चुने जाने के लिए उन्होंने 10 मई, 2016 को बीसीसीआई के अध्यक्ष पद से इस्तीफा दे दिया था।
अलफांजो लेग्रोस
अलफांजो लेग्रोस (Alphonse Legros ; 8 मई 1837 – 8 दिसम्बर 1911) फ्रांस का चित्रकार एवं मूर्तिकार था।
इसके चित्रों का प्रथम प्रदर्शन १८५७ में हुआ लेकिन इसे प्रोत्साहन नहीं मिला। परिणामस्वरूप वह लन्दन चला आया। १८७० में युनिवर्सिटी कालेज में प्राध्यापक बना और १७ वर्ष तक रहा। इसके अधिकांश चित्रों का विषय फ्रांसीसी ग्राम्य जीवन है। इसकी कतिपय प्रसिद्ध रचनाएँ हैं - तीर्थयात्री, समुद्र का आशीर्वाद, बपतिस्मा, मृत ईसा तथा उपासिका।
लोलिम्बराज
लोलिंबराज दक्षिण के हरिहर नामक नरेश की सभा के प्रतिष्ठित कवि एवं विद्वान् थे। आयुर्वेद, गांधर्ववेद, तथा काव्यकला में इन्हें विशिष्ट नैपुण्य प्राप्त हुआ। ये धारा के प्रसिद्ध परमारवंशी नरेश भोज के समकालिक थे। भोज के समकालिक होने के कारण लोलिंबराज का भी समय ईसा की एकादश शताब्दी निश्चित रूप से कहा जा सकता है।
इनके पिता का नाम दिवाकर सूनु था। लोलिंबराज के अग्रज नि:संतान थे। उन्होंने इनका पुत्रवत् लालन पालन किया। फलत: यौवनागम तक ये निरक्षर ही रहे। आवारों की भाँति दिन भर इधर उधर घूमते रहते, केवल भोजनवेला में घर पर आते। एक बार जब बड़े भाई वृत्ति उपार्जन के लिए परदेश गए हुए थे, इन्होंने अपनी भाभी के हाथ से झपटकर भोजनपात्र छीन लिया। पतिवियोग से संतप्त भाभी ने लोलिम्ब की इस अविनयपूर्ण अशिष्टता से क्रुद्ध होकर इन्हें दुत्कारा, जिससे लोलिंब के हृदय पर गहरा धक्का लगा। तुरंत सभी विषयों से विमुख हो इन्होंने 'सप्तशृंग' नामक पर्वत पर विराजमान अष्टादश भुजाओंवाली भगवती महिषासुरमर्दिनी, की पूर्ण विश्वास के साथ सेवा की, और स्वल्प समय में ही जगदंबा की प्रसन्नता का वर प्राप्त कर लिया। फलत: एक घड़ी में सौ उत्तम श्लोकों की रचना की सामर्थ्य प्राप्त कर ली। इसका उल्लेख उन्होंने स्वयं इस प्रकार किया है :
इनकी अनुपम काव्यप्रतिभा से पूर्ण दो वैद्यक ग्रंथ मिलते हैं, 'वैद्यजीवन' तथा 'वैद्यावतंस' और पाँच सर्गों का एक अतिशय मधुर काव्य 'हरिविलास', जिसमें श्रीकृष्णभगवान् की नंदगृह में स्थिति से कंसवध तक की लीला का वर्णन हुआ है। इस काव्य की रचना लोलिंब ने अपने आश्रयदाता श्री सूर्यपुत्र हरि (या हरिहर) नरेश के अनुरोध से की थी-
काव्यकला की दृष्टि से इस काव्य में कोई वैशिष्ट्य नहीं प्रतीत होता है। रीति वैदर्भी तथा कहीं-कहीं यमक एवं अनुप्रास की छटा अवश्य देखने को मिलती है।
पूर्ववर्ती कवियों में कालिदास तथा भारवि का प्रभाव अत्यधिक प्रतीत होता है। उदाहरणार्थ, रघुवंश के प्रसिद्ध श्लोक 'कुसुमजन्म ततो नवपल्लवास्तदनु षट्पदकोकिलकूजितम्' की छाया इन पंक्तियों में स्पष्ट दिखाई पड़ती है-'पुष्पाणि प्रथमं तत: प्रकटिता, स्वान्तोत्सवा:पल्लवा:। पश्चादुन्मदकोकिलालिललना कोलाहला: कोमला' आदि। कहीं कहीं कुछ अपाणिनीय प्रयोग भी मिलते हैं, जैसे-
'प्रिय इति पतिनोक्ता सा सुखाब्धौ ममज्ज (ह. वि. ४.२७) में पतिशब्द का, 'पतिना' तृतीयान्त प्रयोग।
यूटीसी+०५:४५
यूटीसी+५:४५ () या समन्वयित विश्वव्यापी समय +5:45 एक समय क्षेत्र है जिसका उपयोग केवल नेपाल में होता है। इससे पहले 1986 तक नेपाल में केवल +5:40 का उपयोग किया जाता था। इसे नेपाल मानक समय या नेपाल समय भी कहते हैं। इस समय मंडल का पूरे वर्ष उपयोग होता है। आईएसओ मानकों के अनुरूप इसे कुछ यूँ लिखा जाता है। इस समय मंडल में वर्तमान समय हो रहा है : -
समोसिर
समोसिर उत्तरी सुमात्रा में स्थित बृहत तोबा झील के अंदर स्थित द्वीप है। यह झील के लगभग बीच में बना बड़ा द्वीप है जो आकार में सिंगापुर के जितना बड़ा है (७०० वर्ग कि॰मी॰)। इसके चारों ओर झील का पानी कोई ४०० मीटर गहरा है। यहाँ बताक जनजाति रहती है।
द्वीप पर पर्यटन का विकास हुआ है और तट पर कई कॉटेज हैं। वैसे द्वीप का अधिकांश हिस्सा पहाड़ी है।
धारी, गुजरात
अमरेली जिला पंचायत जालस्थल